
ДО
ОБЩИНСКИ СЪВЕТ
ТРЯВНА


ПРЕДЛОЖЕНИЕ
от Денчо Минев
Кмет на Община Трявна


ОТНОСНО: Разрешаване за формиране на паралелки в ОУ „Проф. Пенчо Николов Райков” – гр. Трявна през учебната 2026/2027 г. 


УВАЖАЕМИ ОБЩИНСКИ СЪВЕТНИЦИ,

Постъпило е предложение с вх. № 2600-50-1/19.08.2026 г. от г-жа Мартина Георгиева – директор на ОУ „Проф. Пенчо Николов Райков“ – гр. Трявна, за разрешаване формирането на паралелки в училището с брой ученици под регламентирания минимум, както следва:

· I клас – една паралелка – 12 ученици;

· II клас – една паралелка – 14 ученици;

· III клас – една паралелка – 17 ученици;

· IV клас – една паралелка – 9 ученици;

· V клас – една паралелка – 14 ученици;

· VI клас – една паралелка – 14 ученици;

· VII клас – една паралелка – 8 ученици.

Мотивите на училищното ръководство са следните:

· Във връзка с подготовката на учебната 2026/2027 г. бяха обходени адресите, на които по справка на Община Трявна живеят деца, подлежащи на задължително обучение в първи клас. Част от семействата са променили местоживеенето си в страната или са заминали в чужбина. Към момента заявление за обучение в първи клас са подали 12 родители. В паралелката ще се обучава 1 дете със СОП.

· Във II клас ще се обучават 14 ученици, от които 1 дете със СОП.

· В III клас ще се обучават общо 17 ученици, от които 3 деца със СОП.

· В IV клас ще се обучават общо 9 ученици


· В V клас ще се обучават 14 ученици, от които 2 деца със СОП.

· В VI клас ще се обучават 14 ученици, от които 1 дете със СОП.

· В VII клас ще се обучават общо 8 ученици.

Общият брой на учениците преди началото на учебната година е 88, от които 8 деца са със СОП.

Училището участва в национални програми и проекти – „Занимания по интереси“ с 3 групи, „Успех за теб“ с 2 групи, „Без свободен час“ и „Заедно в изкуствата и спорта“ с 3 групи. По НП „Осигуряване на съвременна, сигурна и достъпна среда“ е оборудван кабинет „Занимания по интереси 1–4 клас“, а през изминалата учебна година са открити кабинет по „Технологии и предприемачество“, многофункционална зала и STEM център с две високотехнологично оборудвани кабинета.

Училището разполага с добра материална база и отлични възможности за спорт и физическо развитие. В него работят висококвалифицирани преподаватели, което се доказва от доброто представяне на учениците на националните външни оценявания по БЕЛ и математика в IV клас и по БЕЛ в VII клас.

Съществуването на училището ще удовлетвори желанието на родителите децата им да се обучават в най-близкото до домовете им училище и ще гарантира качествен образователен процес и добри резултати.

Предвид гореизложеното предлагам на Общински съвет – Трявна да вземе следното

Съществуването на училището  ще удовлетвори желанието на родителите децата им да се обучават най-близко до техните домове при добро качество на образованието и постигнатите резултати.

Към приложението е приложено становище на РУО – Габрово.

Предвид гореизложеното предлагам на Общински съвет – Трявна да вземе следното    

Р Е Ш Е Н И Е:

На основание чл. 21, ал. 1, т. 23 от Закона за местното самоуправление и местната администрация, чл. 69, ал. 1 и ал. 2 от Наредбата за финансирането на институциите в системата на предучилищното и училищното образование, във връзка с чл. 68, ал. 2, ал. 3 и ал. 5 от същата наредба, Общински съвет – Трявна

                                                                Р Е Ш И:

1. Дава съгласие в ОУ „Проф. Пенчо Николов Райков“ – гр. Трявна през учебната 2026/2027 година да бъдат формирани следните паралелки:

· I клас – една паралелка – 12 ученици;

· II клас – една паралелка – 14 ученици;


· III клас – една паралелка – 17 ученици;

· IV клас – една паралелка – 9 ученици;


· V клас – една паралелка – 14 ученици;

· VI клас – една паралелка – 14 ученици;


· VII клас – една паралелка – 8 ученици.

1. Допълнителните средства за обезпечаване на учебния процес в размер до 10000 евро извън определените по единни разходни стандарти за паралелките с брой ученици под регламентирания минимум да бъдат  осигурени  при необходимост по реда на чл. 68, ал. 5 от Наредбата за финансирането на институциите в системата на предучилищното и училищното образование, от бюджета на общината през следващата бюджетна година.

1. Упълномощава Кмета на Община Трявна да отправи мотивирано искане до Началника на Регионално управление на образованието – Габрово за разрешение паралелките в IV и VII клас на ОУ „Проф. Пенчо Николов Райков“ да бъдат формирани с по-малко от минимално определения брой ученици съгласно изискванията на Наредбата.


Приложение:
· Ксерокопие на писмо от ОУ „Проф. Пенчо Николов Райков“ с вх. № 2600-50-1/19.08.2026 г.
· Становище от РУО Габрово


Денчо Минев                                  
Кмет на Община Трявна.


Съгласувал: 
Росица Минчева
Гл. експерт ГРХД


Съгласувал:
Адв. Елена Колева
Юрист на Община Трявна




Съгласувал:
Мариета Ганева
Директор на Дирекция БФ


Изготвил: Маруся Пашкова
Мл. експерт „КОСМД“ 

